Leerder met vuurwapen gedreig vir selfoon | Maroela Media
'n 13-jarige leerder is Donderdag in Port-Elizabeth in die Oos-Kaap met 'n vuurwapen gedreig waarna sy van haar selfoon beroof is.
Kol. Priscilla Naidu, woordvoerder van die polisie, het gesê die kind, 'n leerder aan Sanctor High School in die Baai, was op pad winkel toe saam met 'n maatjie toe twee verdagtes hulle genader het.
Dit was tóé dat die verdagtes die vuurwapen op die leerder gerig het en haar selfoon gesteel het, het Naidu verduidelik.
'n Polisiebeampte wat nie aan diens was nie het egter die voorval sien gebeur waarna hy nog polisiebeamptes na die toneel ontbied het.
Volgens Naidu het die verdagtes in daardie stadium op die vlug geslaan in die rigting van bosse in Librastraat in Helenvale. Een van die verdagtes is intussen vasgetrek terwyl die tweede verdagte nog op vrye voet is.
Volgens Naidu is 'n saak tot dusver nog nie by die polisie aanhangig gemaak nie.
Hoe vreesbevange moet kinders vandag leef!
Ek sien elke dag hoe kinders openlik met hul selfone loop en party selfs met oorfone op. Ek weet dat dit jou reg is om op jou selfoon te praat of boodskappe te stuur maar ek voel dit is verkeerd om openlik met jou selfoon te loop en nie bewus te wees van wat om jou aangaan nie. Dit is net so gevaarlik vir fietsryers met oorfone op as wat dit vir motoryers is wat op hul selfone praat. Asb wees meer oplettend dan sal daar minder of geen aanvalle wees nie.
Hier is n goeie voorbeeld van die gemors waarmee ons moet saamleef.
Nie eens respek vir n 13 jarige meisitjie ?
'n Soortgelyke voorval het sowat 10 dae terug by Zwartkop Hoërskool in Centurion plaasgevind.
Mens staan in verstomming dat kinders met gewere aangehou word.
Kyk ek verstaan dat mens nie vandag net kan inspring en betrokke raak met sulke goed nie, want jy stel jouself bloot om ook geskiet te word, maar mense soos "polisiebeamptes" is opgelei om sulke konfrontasies te hanteer????? Mnr. Polisiebeampte, wat as dit jou meisiekind was? Sou jy ook net gebel het vir "back-up" en toegekyk het?